Diari Oficial de la Generalitat Valenciana


Sumari del DOGV 1295, del 03-05-1990 (1990/817254)

CORRECCIÓ d'errades de l'Ordre de 27 de desembre de 1989, de la Conselleria de Sanitat i Consum, per la qual es regulen les bases que han de regir la provisió de vacants de personal sanitari dels Equips d'Atenció Primària dependents del Servei Valencià de Salut.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1295

Data del DOGV
:   03-05-1990

Secció del DOGV
:   AUTORITATS I PERSONAL

Número del document
:   1990/817254


Data del document
:   03-05-1990

Organisme emissor
:   Conselleria de Sanitat i Consum

Tipus de document
:   Correcció d'errades

Correcció d'errades

Correcció d'errades de l'Ordre de 27 de desembre de 1989, de la Conselleria de Sanitat i Consum, per la qual es regulen les bases que han de regir la provisió de vacants de personal sanitari dels Equips d'Atenció Primària dependents del Servei Valencià de Salut.  
Advertides errades en el text de l'Ordre de 27 de desembre de 1989, d'aquesta Conselleria, publicada al DOGV núm. 1250, de 22 de febrer de 1990, es procedeix a les següents rectificacions:  
L?article tercer ha de dir:  
«Les places oferides en cada convocatòria es proveiran en tres fases successives de la següent manera:  
a) En primer lloc, mitjançant oferta d'integració directa al personal de quota amb plaça en propietat en Institucions Sanitàries ubicades en la zona de salut en l'àmbit de la qual despleguen les seues funcions els equips d'atenció primària objecte de la convocatòria de places, personal amb plaça en propietat en un servei d'urgència que estenga el seu àmbit d'actuació a aquestes zones de salut i el personal amb plaça en propietat en una institució sanitària que es transforme en centre de salut.  
b) Les places que queden vacants una vegada resolta l'oferta d'integració a què es refereix la lletra anterior, seran oferides per a trasllat voluntari entre el personal amb plaça en propietat en un equip d'atenció primària o en altres institucions sanitàries, el qual podrà, així mateix, optar a les resultes derivades de la resolució del mateix trasllat, i que s'incloguen expressament en la convocatòria.  
c) Les places no adjudicades en el concurs de trasllat, tant les que queden vacants com les resultes produïdes per la seua resolució, seran provistes pel sistema de concurs-oposició. A fi d'agilitzar el procés d'ocupació de llocs de treball als equips d'atenció primària, es podrà convocar la fase de concurs-oposició de forma simultània al concurs de trasllat o durant la seua tramitació. En aquest cas, el nombre de places inicialment convocat per a cada titulació i especialitat es podrà incrementar en funció de les places que queden vacants, una vegada resolt el concurs de trasllats, mitjançant resolució del Director del Servei Valencià de Salut, que es publicarà, segons que disposa l'article sis, prèviament a l'inici dels exercicis de la fase de concurs-oposició».  
L?article quart, al seu paràgraf final, ha de dir:  
«... i les referències al Director del Servei Valencià de Salut s'entendran efectuades al respectiu Delegat o Gerent d'Area de Salut de l'esmentat Organisme.»  
La Disposició Transitòria Primera ha de dir:  
«Per esguard de les necessitats d'adequació de les actuals plantilles dels equips d'atenció primària, i per una sola vegada, la primera convocatòria que es realitze després de la publicació d'aquestes bases, inclourà, prèviament al concurs de trasllat, una fase d'acoblament que es regirà per les normes i pels barems aplicables a l'esmentat concurs de trasllat i en la qual sols podrà participar el personal i amb plaça en propietat en equips d'atenció primària en la Comunitat valenciana».  
En la base 7.1., de l?Annex I, apartats a), b) i c), el paràgraf «Dos representants de les organitzacions sindicals ... que aquestes designen», ha de dir:  
«Dos representants de les organitzacions sindicals amb representació, segons que disposa l'article 30 i següents de la Llei 9/1987, de 12 de juny, en les Juntes de Personal al servei de les Institucions Sanitàries de la Seguretat Social dependents del Servei Valencià de Salut, designats per les esmentades organitzacions sindicals.»  
La base 8.3.2., de l?Annex I, ha de dir:  
«La fase de concurs, que no tindrà caràcter eliminatori i a la qual sols accediran aquells aspirants que hauran superat la fase d'oposició, consistirà en la valoració per part del Tribunal dels mèrits aplicables segons el barem d?aplicació que figura com a ANNEX I/II.»  
Queda suprimit el paràgraf següent des de «La qualificació final ...» fins a «... en la prova pràctica».  
La base 7.2.7.2., de l?Annex I, ha de dir:  
«Així mateix i d'idèntica forma, es publicarà la relació d'aspirants que havent superat els mínims establerts pel Tribunal, per la puntuació total obtinguda no hagen superat el concurs-oposició.»  
La base 4.8.4.2., de l'Annex I, ha de dir:  
«Si quedaven vacants sense cobrir, el Tribunal procedirà a declarar que han superat el concurs-oposició, segons l'ordre de puntuació establert per la qualificació final, a tants aspirants dels compresos en la base 9.1.4.5., com vacants queden, i els adjudicarà una destinació segons els criteris ja exposats.»  
La base 2.5.5.1., de l?Annex I, ha de dir:  
«Els Tribunals no podran aprovar ni declarar que han superat el concurs-oposició un nombre superior d'aspirants al de places convocades en aquesta fase. Qualsevol proposta d'aprovats que contravinga l'establert en aquesta base serà nul·la de ple dret. Igualment, els Tribunals no podran deixar sense cobrir les places convocades si els concursants que aspiren a aquestes compleixen les condicions establertes en la convocatòria i celebrada la fase d'oposició superen els mínims establerts pel Tribunal.»  
L?Annex I/II, ha de dir:  
«Barem de mèrits valorables en el concurs-oposició lliure per a places sanitàries dels equips d'atenció primària dependents del Servei Valencià de Salut.  
A) Metges de Medicina General.  
I. Per cada matrícula d'honor o excel·lent durant els estudis de llicenciatura (tret de religió, formació política, educació física i idiomes) 0.1  
II. Grau de llicenciat (amb premi extraordinari o excel·lent 0.5 punts més) 1.0  
III. Grau de doctor (amb «cum laude» o excel·lent 1 punt més) 2.0  
IV. Per cada matrícula d'honor o excel·lent en els cursos monogràfics de doctorat) 0.1  
IV. bis. Per cada 6 crèdits corresponents a cursos monogràfics de doctorat 0.1  
V. Títol d'especialista en medicina de família i comunitària 2.0  
VI. Metges residents que hauran complit el període complet de formació del programa MIR en l'especialitat de medicina preventiva i salut pública 4.0  
VII. Metges residents que hauran complit el període complet de formació del programa MIR en l'especialitat de medicina interna 5.0  
VIII. Metges residents que hauran complit el període complet de formació del programa MIR en l'especialitat de medicina familiar i comunitària 6.0  
IX. Metges residents que hauran complit el període complet de formació del programa MIR en les especialitats no compreses als apartats precedents 3.0  
X. Diplomats en sanitat 0.5  
XI. Oficials sanitaris (no es podran valorar als metges residents compresos a l'apartat VI)  
 1.0  
XII. Màster en salut pública en centre amb programa reconegut de docència 1.0  
XIII. Metges que hauran complit el període complet de formació durant un temps mínim de 3 anys en un centre estranger amb programa reconegut de docència per a postgraduats en l'especialitat de medicina preventiva i salut pública 4.0  
XIV. Idem en medicina interna 5.0  
XV. Idem en medicina familiar i comunitària 6.0  
XVI. Idem en les altres especialitats mèdiques 3.0  
XVII. Per serveis prestats com a metge titular, metge de medicina general, metge especialista de medicina interna o metge d?urgència de la Seguretat Social, per cada mes de servei (fins un màxim de 9 punts) 0.1  
XVIII. Per serveis prestats a la Seguretat Social com a metge especialista de medicina preventiva i salut pública, per cada mes de servei (fins un màxim de 9 punts) 0.04  
XIX. Per serveis prestats a la Seguretat Social com a metge en modalitats no compreses als apartats precedents, per cada mes de servei (fins un màxim de 9 punts) 0.03  
XX. Catedràtic numerari de la Facultat de Medicina (patologia general i/o patologia mèdica i/o medicina preventiva i social) 8.0  
XXI. Professor numerari de la Facultat de Medicina (patologia general i/o patologia mèdica i/o medicina preventiva i social) 6.0  
XXII. Per serveis prestats com a professor en àrees d'atenció primària de salut en entitats amb acreditació docent, per cada 100 hores de docència (fins un màxim de 3 punts) 0.25  
XXIII. Per treballs científics publicats i aportacions a reunions científiques sobre atenció primària (fins un màxim de 2 punts) 0.05  
Seran excloents entre si les valoracions dels apartats VI i XIII, el VII i el XIV, el VIII i el XV i el IX i el XVI.  
Així mateix, seran excloents entre si les valoracions corresponents als serveis prestats, en qualsevol dels apartats tret del XXII, quan la prestació de serveis haurà estat coincident en el temps, i se'n valorarà, en aquest supòsit, sols la més favorable al concursant.  
B) Metges Pediatres-Puericultors.  
I. Per cada matrícula d'honor o excel·lent durant els estudis de llicenciatura (tret de religió, formació política, educació física i idiomes) 0.1  
II. Grau de llicenciat (amb premi extraordinari o excel·lent 0.5 punts més) 1.0  
III. Grau de doctor (amb «cum laude» o excel·lent 1 punt mes) 2.0  
IV. Per cada matrícula d'honor o excel·lent en els cursos monogràfics de doctorat 0.1  
IV. bis. Per cada 6 crèdits corresponents a cursos monogràfics de doctorat 0.1  
V. Metges residents que hauran complit el període complet de formació del programa MIR en l'especialitat de pediatria 6.0  
VI. Diplomats en sanitat 0.5  
VII. Oficials sanitaris 1.0  
VIII. Màster en salut pública en un centre amb programa reconegut de docència 1.0  
IX. Metges que hauran complit el període complet de formació durant un temps mínim de 3 anys en un centre estranger amb un programa reconegut de docència per a postgraduats en l'especialitat de pediatria i puericultura 6.0  
X. Per cada mes complet de serveis prestats com a pediatra-puericultor en Institucions Sanitàries dependents d'Administracions Públiques o de la Seguretat Social (fins un màxim de 9 punts)  
 0.1  
XI. Catedràtic numerari de pediatria de la Facultat de Medicina 8.0  
XII. Professor numerari de pediatria de la Facultat de Medicina 6.0  
XIII. Per serveis prestats com a professor en àrees d'atenció primària de salut en entitats amb acreditació docent, per cada 100 hores de docència (fins un màxim de 3 punts) 0.25  
XIV. Per treballs científics publicats i aportacions a reunions científiques sobre atenció primària (fins un màxim de 2 punts) 0.05  
Seran excloents entre si les valoracions dels aparats V i IX.  
C) Ajudants Tècnics Sanitaris o Diplomats en Infermeria.  
I. Estudis de la carrera d?Ajudant Tècnic o Diplomat en Infermeria (no s'hi han de considerar com a assignatures valorables religió, formació política, educació física i idiomes). Per cada matrícula d'honor o excel·lent 0.1  
II. Premi Fi de Carrera 0.5  
III. Per diploma o certificat d'aprofitament en cursos de salut pública impartits per centres nacionals o estrangers acreditats pel Ministeri d'Educació i Ciència, o les autoritats educatives escaients per a la docència pregraduada, postgraduada i continuada de professionals, i amb un any com a mínim de durada 3.0  
IV. Per diploma o certificat d'aprofitament en cursos s'atenció primària (materno-infantil, gerontologia, salut escolar, salut laboral, salut mental i medi ambient) impartits per centres nacionals o estrangers acreditats pel Ministeri d'Educació i Ciència, o les autoritats educatives escaients per a la docència pregraduada, postgraduada i continuada de professionals, i amb un any com a mínim de durada 2.0  
V. Per títol o diploma d'especialitats d'ajudant tècnic sanitari o diplomat en infermeria que reconega la legislació vigent, lliurats pel Ministeri d'Educació i Ciència o obtingut en un centre estranger amb docència acreditada 1.0  
VI. Per certificat o diploma obtinguts en cursos de salut pública, atenció primària o medicina de la comunitat, impartits per entitats acreditades pel Ministeri d'Educació i Ciència per a la docència pregraduada, postgraduada i continuada de professionals, la durada dels quals siga de 30 hores (fins un màxim de 3 punts) 0.5  
VII. Per serveis prestats com a professor en les àrees d'atenció primària de salut en entitats amb acreditació docent, per cada 50 hores de docència (fins un màxim de 2 punts) 0.25  
VIII. Per presentació de ponències, conferències, comunicacions, sobre atenció primària en jornades, congressos i simposis de caràcter públic, convocades per entitats oficials (fins un màxim de 2 punts) 0.20  
IX. Per publicacions de treballs científics sobre atenció primària de salut (fina un màxim de 2 punts) 0.50  
X. Per plaça en propietat d?A.T.S./D.U.I. de Zona 0.50  
XI. Per serveis prestats com a ajudant tècnic sanitari o diplomat en infermeria en institucions sanitàries públiques, per cada mes de servei (fins un màxim de 5 punts) 0.25  
XII. Per serveis prestats com a professor de salut pública en una escola universitària d'infermeria, per cada mes de servei (fins un màxim de 5 punts) 0.04  
D) Auxiliars d'infermeria.  
I. Per certificat o diploma obtinguts en cursos sanitaris impartits per entitats acreditades pel Ministeri d'Educació i Ciència per a la docència pregraduada, postgraduada i continuada de professionals (fins un màxim de 2 punts) 0.5  
II. Per diploma de puericultora de sanitat nacional i mestres puericultores els títols de les quals hauran estat lliurats per l'Escola Nacional de Puericultura 2.0  
III. Expedient acadèmic de formació professional de primer grau, rama sanitària:  
III. 1. Per cada curs amb qualificació d'excel·lent en l'àrea de coneixements tecnològics i pràctics (sempre que el títol s'haurà obtingut mitjançant la superació dels dos cursos acadèmics dels ensenyaments escolaritzats) 0.50  
III. 2. Per cada curs amb qualificació de notable en l'àrea de coneixements tecnològics i pràctics (sempre que el títol s'haurà obtingut mitjançant la superació dels dos cursos acadèmics dels ensenyaments escolaritzats) 0.25  
III. 3. En el supòsit que la titulació de formació professional de primer grau, rama sanitària, s'haurà obtingut per via de les proves no escolaritzades segons que estableix l'Ordre de 8 de març de 1977, la qualificació d'excel·lent o de notable en l'àrea de coneixements tecnològics i pràctics es valorarà, respectivament, amb 1 o 0.50  
Seran excloents entre si les valoracions dels apartats III.1., III.2. i III.3.  
III. 4. Batxillerat unificat i polivalent o batxillerat superior o formació professional de segon grau (de caràcter no sanitari) o mestre (Prof. d'EGB.) o pèrit o graduat social i d'altres equivalents la titulació dels quals estiga reconeguda pel ministeri corresponent 0.25  
IV. Per cada curs complet de la carrera de medicina, d'ajudant tècnic sanitari-diplomat universitari en infermeria, de fisioterapeuta o de formació professional de segon grau, rama sanitària (fins un màxim de 0.50 punts) 0.25  
V. Per certificat o diploma obtinguts en cursos de salut pública, atenció primària de salut i medicina comunitària, impartits per entitats acreditades pel Ministeri d'Educació i Ciència per a la docència pregraduada, postgraduada i continuada de professionals, la durada mínima dels quals siga de 10 hores (fins un màxim de 3 punts) 1.0  
VI. Per diploma o certificat en altres cursos sanitaris impartits per entitats acreditades pel Ministeri d'Educació i Ciència, la durada mínima dels quals siga de 10 hores (fins un màxim d'1 punt) 0.5  
VII. Per serveis prestats com a auxiliar d'infermeria en institucions sanitàries publiques, per cada mes de servei (fins un màxim de 5 punts) 0.25»  
València, 27 de març de 1990. - El Conseller de Sanitat i Consum: Joaquín Colomer Sala.